
Ministru kabineta sēdes protokollēmums

Latvijas Republikas nostājas projekts par Eiropas Komisijas 2025.gada 12. februāra papildu argumentēto atzinumu pārkāpuma procedūras lietā Nr. (2021)0293

· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Apstiprināt Klimata un enerģētikas ministrijas sagatavoto Latvijas Republikas nostājas projektu par Eiropas Komisijas 2025.gada 12. februāra papildu argumentēto atzinumu pārkāpuma procedūras lietā Nr. (2021)0293.
· 3. Tieslietu ministrijai, izmantojot Eiropas Komisijas izveidoto un uzturēto paziņošanas (notifikāciju) sistēmu pārkāpuma procedūru lietās, nostāju nosūtīt Eiropas Komisijai.
· 4. Klimata un enerģētikas ministrijai līdz 2025. gada 30. septembrim izstrādāt un iesniegt Ministru kabinetā nepieciešamos tiesību aktu projektus pilnīgai Eiropas Parlamenta un Padomes 2018. gada 11. decembra Direktīvas (ES) Nr. 2018/2001 par no atjaunojamajiem energoresursiem iegūtas enerģijas izmantošanas veicināšanu transponēšanai.

